Shkolla "14 Nëntori" Durrës

**Shkolla "14 Nëntori"** është shkollë 9-vjeçare në qytetin e Durrësit.

## Historiku 
Shkolla 9-vjeçare "14 Nëntori" është ndërtuar në vitet 1930 dhe gjatë rrugëtimit në vite e ka ndryshuar disa herë profilin e saj. Në vitet 1933–1934 ajo funksionoi si shkollë qytetase me profil mashkullor, me rreth 50-60 nxënës. Shkolla është njohur në atë kohë me emrin "10 Korriku", e organizuar si Shkollë Qytetase me karakter tregtar. Në vitin 1938 shkolla mori emrin "Shkolla e Punës" me drejtim profesional. Në vitet e çlirimit (1945–1952), shkolla u klasifikua si shkollë e Grupit B - Gjimnaz. Më 1951 u bë shkollë me sistem 7-vjeçar me drejtor Xhemal Kacanin.

Gjatë viteve 1966–1967 shkolla “10 Korriku” së bashku me shkollën “24 Maji" bashkohen tashmë me emrin “29 Nëntori”. Kjo funksionoi si shkollë 8-vjeçare me dy lokale (CF dhe CL) me emrin “29 Nëntori”.

Pas viteve 1990 shkolla merr emrin "14 Nëntori", në nderim të datës së çlirimit të qytetit.

## Statistika 
Në vitet 1933-1944 me rreth 50-60 nxënës, si shkollë qytetase me profil mashkullor. Gjatë viteve 1966–1967 shkolla mban emrin “29 Nëntori” me Drejtor Anastas Bojaxhiun me 915 nxënës. Në vitet 1970 deri më 1975 shkolla u drejtua nga Naim Rexha me 871 nxënës. Nga viti 1976 deri më 1987 shkolla u drejtua nga Polikseni Nashi me 26 klasa mësimore. Në vitet 1987 deri më 1992 shkolla u drejtua nga Sami Shima me 757 nxënës. Në vitet 1992-1993 drejtor shkolle qe Anesti Shuke me 785 nxënës. Në vitet 1993 deri më 2005 Drejtorinë e shkollës e ushtroi Mikel Sila me 850 nxënës. Në vitet 2006-2009 Drejtor qe Murat Dashi me 984 nxënës, më tej drejtoi Sofika Duka Krasniqi. Në vitet 2011-2014 shkollën e drejtoi Jakup Xheraj me 943 nxënës. Nga viti 2014 e në vazhdim (2026) shkolla drejtohet nga Merita Thartori Kuçi me 706 nxënës.

## Objekti 
Shkolla 9-vjeçare "14 Nëntori" u dëmtua nga tërmeti i vitit 2019; nxënësit e kësaj shkolle e zhvilluan mësimin pranë shkollave të tjera për 5 vite. Në vitin shkollor 2019-2020 mësimi u zhvillua pranë shkollës "Naim Frashëri", turni i dytë. Gjatë Pandemisë COVID-19 mësimi u zhvillua onlajn. Në vitin shkollor 2020-2021 mësimi u zhvillua pranë "Shkollës së Re", turni i dytë. Në vitin shkollor 2021–2022 mësimi u zhvillua pranë shkollës "Qemal Mici", turni i dytë. Në vitin shkollor 2022–2023 mësimi u zhvillua pranë shkollës "Qemal Mici", turni i dytë. Në vitin shkollor 2023–2024 mësimi u zhvillua pranë shkollës "Qemal Mici", turni i dytë.

Më 23 shtator 2024 u bë inagurimi i shkollës së rikonstruar. Rikonstruimi u bë nga Programi EU4Schools, financuar nga BE-ja dhe zbatuar nga UNDP-ja. 

## Mësues të vlerësuar 
Gjatë Pandemisë COVID-19, dy mësuese të kësaj shkolle morën pjesë në kanalin RTSH Shkollë. Mësuese Suela Gjeçi, mësuese e lëndës gjuhë shqipe dhe Mësuese Eni Pina, mësuese e lëndës gjuhë e huaj, anglisht. Në maj 2021, mësueset u vlerësuan me  Certifikatë Mirënjohje Publike nga MASR "Për kontributin e dhënë në jetësimin e kanalit “RTSH Shkollë”, gjatë periudhës së pandemisë COVID-19".

## Himni i shkollës 
Shkolla ka himnin e saj, me tekst nga Merita Kuçi.

**14 Nëntori, emri i lirisë**

Shkolla jonë më pret gëzuar,
Krahë hapur plot hapësirë,

Me shkronja të arta gdhendur,
Mban emrin e ditës së lirisë.

Me flatrat e dijes ngjitem,
Me mësuesit tanë erëmire,
Fjalë e bukur e shqipes,
Më bën njeri më të mirë.

Dritë, dritë mbushur jeta ime,
Në shkollë ndjehem sa mall,
Kur për herë të parë këndova,
E mençur emrin ma thanë.

Mes shokësh sa shpejt u rrita,
Dhe lumtur bëjmë miqësi,
Kujdesem të bëhem e ditur,
Një pemë të lë si kujtim.

**Refreni**

Nëntori 14, katërmbëdhjetë Nëntor,
Ti më dhe emër, ti sa fort jehon,

Nëntor 14, katërmbëdhjetë Nëntor,
Zemrat mbi flamur, besnikë në çdo shkronjë.

## Shih dhe 
* Durrës

## Referime